stanford-oval/wikipedia huggingface dataset:
ศาลเจ้าเล่งบ๊วยเอี๊ยะ

| ศาลเจ้าเล่งบ๊วยเอี๊ยะ |
| --- | --- |
龍尾古廟
ด้านหน้าศาลเจ้าเล่งบ๊วยเอี๊ยะในปี พ.ศ. 2566
ศาสนา
ศาสนา: ศาสนาชาวบ้านจีน
จังหวัด: กรุงเทพมหานคร
เทพ: เล่งบ๊วยเอี๊ยะ
หน่วยงานกำกับดูแล: สมาคมแต้จิ๋วแห่งประเทศไทย
ปีที่อุทิศ: พ.ศ. 2386
ที่ตั้ง
ที่ตั้ง: 125 ซอยเจริญกรุง 16 แขวงสัมพันธวงศ์ เขตสัมพันธวงศ์
ประเทศ: ประเทศไทย
สถาปัตยกรรม
ประเภท: สถาปัตยกรรมจีน
รูปแบบ: โครงสร้างไม้รับน้ำหนักหลังคาแบบชาเหลียง
ทิศทางด้านหน้า: ทิศตะวันตกเฉียงเหนือ
โครงสร้างไม้รับน้ำหนักหลังคาแบบชาเหลียง ภายในศาลเจ้าเล่งบ๊วยเอี๊ยะ ในปี พ.ศ. 2566
ศาลเจ้าเล่งบ๊วยเอี๊ยะ (อักษรจีน:龍尾古廟; อังกฤษ: Leng Buai Ia Shrine) เป็นศาลเจ้าของกลุ่มจีนแต้จิ๋ว ตั้งอยู่ในย่านเยาวราช กรุงเทพมหานคร ปัจจุบันตั้งอยู่ที่เลขที่ 125 ภายในซอยเจริญกรุง 16 หรือตรอกอิสรานุภาพ ซึ่งสามารถเชื่อมต่อกับซอยเยาวราช 6 ในฝั่งถนนเยาวราชได้
ศาลแห่งนี้สร้างขึ้นในรัชกาลที่ 3 อ้างอิงจากจารึกปีก่อตั้งในระฆังของศาลเจ้าที่ระบุปีที่ 23 ของจักรพรรดิเต้ากวัง หรือ พ.ศ. 2386 ทั้งนี้ข้อมูลบางแหล่งมีการระบุป้ายภาษาจีนที่ระบุปีก่อตั้งตั้งแต่สมัยอยุธยา แต่ยังไม่มีข้อมูลสนับสนุนที่แน่ชัดของหลักฐานดังกล่าว ภายในศาลมีแท่นบูชาเล่งบ๊วยเอี๊ยะ หรือเทพเจ้าหางมังกร เป็นประธาน พร้อมกับภริยา  ฝั่งช้ายมือตั้งแท่นบูชาเทพเจ้ากวนอูและฝั่งขวามือเป็นแท่นบูชาพระแม่สวรรค์  มีเสาเป็นรูปมังกรพัน  ฝั่งขวาใกล้ประตู เป็นที่ตั้งระฆังโบราณที่สร้างมาแต่รัชสมัยจักรพรรดิเต้ากวง แห่งราชวงศ์ชิง  ตัวศาลเจ้าเป็นสถาปัตยกรรมแบบจีน เป็นอาคารหลังเดียว หลังคาใหญ่ปูด้วยกระเบื้องเคลือบสี มีมังกรสองตัวหันหน้าเข้าหากันอยู่ด้านบน
นอกจากนี้แล้ว ยังเป็นที่เก็บรักษาโบราณวัตถุต่าง ๆ เช่น ป้ายโบราณที่จารึกในรัชสมัยจักรพรรดิกวังซฺวี่ แห่งราชวงศ์ชิง รวมถึงป้ายจารึกในราชวงศ์หมิง รวมทั้งยังมีระฆังจารึกชื่อ เฉิน ไท จื้อ ที่สร้างขึ้นเพื่อประดิษฐานที่ศาลเจ้านี้โดยเฉพาะ นอกจากนี้ยังมีกระถางธูปสังเค็ดพระราชทานจากพระบาทสมเด็จพระมงกุฎเกล้าเจ้าอยู่หัว เนื่องในงานพระบรมศพพระบาทสมเด็จพระจุลจอมเกล้าเจ้าอยู่หัว เก็บไว้ด้วย
ชุมชนรอบศาลเจ้าเล่งบ๊วยเอี๊ยะ เป็นตลาดสด ซึ่งอยู่ตรงข้ามตลาดเก่าฝั่งถนนเยาวราช นับว่าเป็นตลาดอีกแห่งหนึ่งที่มีความคึกคักและได้รับความนิยมเป็นอย่างมากเช่นเดียวกัน รวมถึงยังได้รับความนิยมไปถึงนักท่องเที่ยวต่างชาติอีกด้วย
แหล่งข้อมูลอื่น

ศาลเจ้าเล่งบ้วยเอี๊ยะ จากเว็บไซต์เยาวราช
เฟซบุกชุมชนเล่งบ๊วยเอี๊ยะ
‘ศาลเจ้าเล่งบ้วยเอี๊ยะ’ ศาลเจ้าเก่าแก่กลางตลาดเยาวราช เก็บถาวร 2018-03-07 ที่ เวย์แบ็กแมชชีน จากเว็บไซต์เทรเวลไทยแลนด์
แผนที่และภาพถ่ายทางอากาศของ ศาลเจ้าเล่งบ๊วยเอี๊ยะ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′33″N 100°30′34″E﻿ / ﻿13.742404°N 100.509373°E﻿ / 13.742404; 100.509373
ยูฟ่าแชมเปียนส์ลีก ฤดูกาล 2007–08

| รายละเอียดการแข่งขัน |
| --- | --- |
วันที่: 18 กันยายน 2550 – 21 พฤษภาคม 2551
ทีม: 32 (รอบแบ่งกลุ่ม) 76 (ทั้งหมด)
อันดับเมื่อสิ้นสุดการแข่งขัน
ชนะเลิศ:  แมนเชสเตอร์ยูไนเต็ด (สมัยที่ 3rd)
รองชนะเลิศ:  เชลซี
สถิติการแข่งขัน
จำนวนนัดที่แข่งขัน: 125
จำนวนประตู: 330 (2.64 ประตูต่อนัด)
ผู้ชม: 5,380,947 (43,048 คนต่อนัด)
ผู้ทำประตูสูงสุด:  คริสเตียโน โรนัลโด (8 ประตู)
← 2006–07 2008–09 → 
ยูฟ่าแชมเปียนส์ลีก ฤดูกาล 2007–08 (อังกฤษ: 2007–08 UEFA Champion League) เป็นการแข่งขันฟุตบอลสโมสรยุโรปครั้งที่ 53 จัดขึ้นโดยยูฟ่า และเป็นครั้งที่ 16 นับตั้งแต่เปลี่ยนชื่อการแข่งขันจากยูโรเปียนแชมเปียนคลับคัพเป็นยูฟ่าแชมเปียนส์ลีก
การคัดเลือกสโมสร

76 สโมสรที่ได้เข้าร่วมในการแข่งขันยูฟ่าแชมเปียนส์ลีก ฤดูกาล 2007–08 จาก 52 ชาติสมาชิกยูฟ่า (ยกเว้นลิกเตนสไตน์ ซึ่งไม่ได้จัดการแข่งขันลีก) โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้
สมาคมอันดับที่ 1–3 จะได้สโมสรเข้าร่วมการแข่งขัน 4 สโมสร
สมาคมอันดับที่ 4–6 จะได้สโมสรเข้าร่วมการแข่งขัน 3 สโมสร
สมาคมอันดับที่ 7–15 จะได้สโมสรเข้าร่วมการแข่งขัน 2 สโมสร
สมาคมอันดับที่ 16–53 (ยกเว้นลิกเตนสไตน์) จะได้สโมสรเข้าร่วมการแข่งขัน 1 สโมสร
การคัดเลือกสโมสร > การจัดอันดับตามสมาคมฟุตบอล

การแข่งขันยูฟ่าแชมเปียนส์ลีก ฤดูกาล 2007–08 จัดตามการจัดอันดับค่าสัมประสิทธิ์ยูฟ่า ในปี พ.ศ. 2559 (ค.ศ. 2006) ซึ่งคำนวณจากการแข่งขันตั้งแต่ฤดูกาล 2001–02 ถึง 2005–06.
การคัดเลือกสโมสร > ทีม

| รอบแบ่งกลุ่ม |
| --- | --- | --- | --- |
|  เรอัลมาดริด (อันดับที่ 1) |  แมนเชสเตอร์ยูไนเต็ด (อันดับที่ 1) |  ชตุทท์การ์ท (อันดับที่ 1) |  เปเอสเฟ ไอนด์โฮเฟิน (อันดับที่ 1) |
|  บาร์เซโลนา (อันดับที่ 2) |  เชลซี (อันดับที่ 2) |  ชัลเคอ 04 (อันดับที่ 2) |  โอลิมเบียโกส (อันดับที่ 1) |
|  อินเตอร์นาซีโอนาเล (อันดับที่ 1) |  ลียง (อันดับที่ 1) |  โปร์ตู (อันดับที่ 1) |  ซีเอสเคเอ มอสโก (อันดับที่ 1) |
|  โรมา (อันดับที่ 2) |  มาร์แซย์ (อันดับที่ 2) |  สปอร์ติงลิสบอน (อันดับที่ 2) |  มิลานTH(อันดับที่ 4) |
รอบคัดเลือกรอบสาม
|  เซบิยา (อันดับที่ 3) |  ตูลูซ (อันดับที่ 3) |  สปาร์ตัคมอสโก (อันดับที่ 2) |  ดือนามอกือยิว (อันดับที่ 1) |
|  บาเลนเซีย (อันดับที่ 4) |  แวร์เดอร์เบรเมิน (อันดับที่ 3) |  ดินาโมบูคูเรสตี (อันดับที่ 1) |  สปาร์ตาปราก (อันดับที่ 1) |
|  ลาซีโอ (อันดับที่ 3) |  ไบฟีกา (อันดับที่ 3) |  เซลติก (อันดับที่ 1) |  เฟแนร์บาห์แช (อันดับที่ 1) |
|  ลิเวอร์พูล (อันดับที่ 3) |  อายักซ์ (PO) |  อันเดอร์เลคต์ (อันดับที่ 1) |  ซือริช (อันดับที่ 1) |
|  อาร์เซนอล (อันดับที่ 4) |  อาเอกเอเธนส์ (อันดับที่ 2) |  |  |
รอบคัดเลือกรอบสอง
|  Steaua București (2nd) |  Slavia Prague (2nd) |  Rosenborg (1st) |  Zagłębie Lubin (1st) |
|  Rangers (2nd) |  Beşiktaş (2nd) |  Red Bull Salzburg (1st) |  Copenhagen (1st) |
|  Genk (2nd) |  Levski Sofia (1st) |  Red Star Belgrade (1st) |  Debrecen (1st) |
|  Shakhtar Donetsk (2nd) |  Beitar Jerusalem (1st) |  |  |
รอบคัดเลือกรอบแรก
|  Dinamo Zagreb (1st) |  Ventspils (1st) |  Derry City (2nd) |  Khazar Lenkoran (1st) |
|  Elfsborg (1st) |  Sheriff Tiraspol (1st) |  KF Tirana (1st) |  F91 Dudelange (1st) |
|  Žilina (1st) |  Olimpi Rustavi (1st) |  Pyunik (1st) |  Astana (1st) |
|  APOEL (1st) |  FBK Kaunas (1st) |  Levadia Tallinn (1st) |  HB (1st) |
|  Domžale (1st) |  Pobeda (1st) |  Marsaxlokk (1st) |  Rànger's (1st) |
|  Sarajevo (1st) |  FH (1st) |  The New Saints (1st) |  Murata (1st) |
|  Tampere United (1st) |  BATE Borisov (1st) |  Linfield (1st) |  Zeta (1st) |
^ Republic of Ireland (IRL): Second-placed Derry City were admitted to Champions League after last year champions Shelbourne were denied a Premier Division license for 2007 due to financial violations.
วันแข่งขันในแต่ละรอบ

การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง ประเทศสวิตเซอร์แลนด์.
รอบคัดเลือก > รอบคัดเลือกรอบแรก

การจับสลากได้จัดขึ้นเมื่อวันศุกร์ที่ 29 มิถุนายน ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดในเลกแรกได้จัดขึ้นในวันที่ 17 กรกฎาคม และ 18 กรกฎาคม, ในขณะที่เลกที่สองได้ลงเล่นในวันที่ 24 กรกฎาคม และ 25 กรกฎาคม ค.ศ. 2007.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| คาซาร์ เลนโครัน  | 2–4 |  ดีนาโมซาเกร็บ | 1–1 | 1–3  (ต่อเวลา)  |
| อาโปเอล  | 2–3 |  บาเตบอรีซอฟ | 2–0 | 0–3  (ต่อเวลา)  |
| เชริฟฟฺ์ ตีรัสปอล  | 5–0 |  รันเจอร์'ส | 2–0 | 3–0  |
| เอฟเอช  | 4–1 |  เอชบี | 4–1 | 0–0  |
| เดอะนิวเซนต์ส  | 4–4 (ย) |  เวนต์สปิลส์ | 3–2 | 1–2  |
| โปเบดา  | 0–1 |  เอฟซี เลวาเดีย | 0–1 | 0–0  |
| โอลิมปี รุสตาวี  | 0–3 |  อัสตานา | 0–0 | 0–3  |
| เซตา  | 5–4 |  เอฟบีเค เคานัส | 3–1 | 2–3  |
| มูราตา  | 1–4 |  ทัมเปเร ยูไนเต็ด | 1–2 | 0–2  |
| เอฟ91 ดูเดลังก์  | 5–7 |  ซิลินา | 1–2 | 4–5  |
| ลินฟีลด์  | 0–1 |  เอลฟ์สบอร์ก | 0–0 | 0–1  |
| เดอร์รีซิตี  | 0–2 |  ปยูนิค | 0–0 | 0–2  |
| มาร์ซักซ์ลอกค์  | 1–9 |  ซาราเยโว | 0–6 | 1–3  |
| ดอมซาเล  | 3–1 |  เคเอฟ ติรานา | 1–0 | 2–1 |
รอบคัดเลือก > รอบคัดเลือกรอบสอง

การจับสลากได้จัดขึ้นเมื่อวันศุกร์ที่ 29 มิถุนายน ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดในเลกแรกได้จัดขึ้นในวันที่ 31 กรกฎาคม และ 1 สิงหาคม, ในขณะที่เลกที่สองได้ลงเล่นในวันที่ 7 สิงหาคม และ 8 สิงหาคม ค.ศ. 2007.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| ปยูนิค  | 1–4 |  ชัคตาร์ดอแนตสก์ | 0–2 | 1–2  |
| เรดสตาร์ เบลเกรด  | 2–2 (ย) |  เอฟซี เลวาเดีย | 1–0 | 1–2  |
| เรนเจอส์  | 3–0 |  เซตา | 2–0 | 1–0  |
| เดเบรเซน  | 0–1 |  เอลฟ์สบอร์ก | 0–1 | 0–0  |
| ซาเกลบี ลูบิน  | 1–3 |  สเตอัวบูคูเรสตี | 0–1 | 1–2  |
| เคงก์  | 2–2 (ย) |  ซาราเยโว | 1–2 | 1–0  |
| เวนต์สปิลส์  | 0–7 |  เร็ดบุลซัลทซ์บวร์ค | 0–3 | 0–4  |
| อัสตานา  | 2–10 |  โรเซนบอร์ก | 1–3 | 1–7  |
| เอฟเอช  | 2–4 |  บาเตบอรีซอฟ | 1–3 | 1–1  |
| โคเปนเฮเกน  | 2–1 |  ไบตาร์ เยรูซาเลม | 1–0 | 1–1  (ต่อเวลา)  |
| ซิลินา  | 0–0  (ดวลลูกโทษ 3–4) |  สลาเวีย ปราก | 0–0 | 0–0  (ต่อเวลา)  |
| ทัมเปเร ยูไนเต็ด  | 2–0 |  เลฟสกี โซเฟีย | 1–0 | 1–0  |
| ดอมซาเล  | 2–5 |  ดีนาโมซาเกร็บ | 1–2 | 1–3  |
| เบชิกทัช  | 4–0 |  เชริฟฟฺ์ ตีรัสปอล | 1–0 | 3–0 |
รอบคัดเลือก > รอบคัดเลือกรอบสาม

การจับสลากได้จัดขึ้นเมื่อวันศุกร์ที่ 3 สิงหาคม ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ จอร์จิโอ มาร์เค็ตติ, ผู้อำนวยการฝ่ายฟุตบอลอาชีพของยูฟ่า. แต่ละนัดในเลกแรกได้จัดขึ้นในวันที่ 14 สิงหาคม และ 15 สิงหาคม, ในขณะที่เลกที่สองได้ลงเล่นในวันที่ 28 สิงหาคม และ 29 สิงหาคม ค.ศ. 2007. ทีมที่ชนะเลิศในรอบนี้จะได้สิทธิ์เข้ารอบแบ่งกลุ่ม, ในขณะที่สโมสรที่แพ้จะได้เข้าสู่รอบแรกของ ยูฟ่าคัพ. เนื่องมาจากการเสียชีวิตของ อันโตนิโอ ปูเอร์ตา, เลกที่สองของเกม เซบิยา ในนัดที่พบกับ อาเอกเอเธนส์ ได้เลื่อนการแข่งขันออกไปจนถึงวันที่ 3 กันยายน.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| บาเตบอรีซอฟ  | 2–4 |  สเตอัวบูคูเรสตี | 2–2 | 0–2  |
| ทัมเปเร ยูไนเต็ด  | 0–5 |  โรเซนบอร์ก | 0–3 | 0–2  |
| สปาร์ตัคมอสโก  | 2–2  (ดวลลูกโทษ 3–4) |  เซลติก | 1–1 | 1–1  (ต่อเวลา)  |
| แวร์เดอร์เบรเมิน  | 5–3 |  ดีนาโมซาเกร็บ | 2–1 | 3–2  |
| เร็ดบุลซัลทซ์บวร์ค  | 2–3 |  ชัคตาร์ดอแนตสก์ | 1–0 | 1–3  |
| อายักซ์  | 1–3 |  สลาเวีย ปราก | 0–1 | 1–2  |
| บาเลนเซีย  | 5–1 |  เอลฟ์สบอร์ก | 3–0 | 2–1  |
| ซาราเยโว  | 0–4 |  ดือนามอกือยิว | 0–1 | 0–3  |
| เฟแนร์บาห์แช  | 3–0 |  อันเดอร์เลคต์ | 1–0 | 2–0  |
| เรนเจอส์  | 1–0 |  เรดสตาร์ เบลเกรด | 1–0 | 0–0  |
| ตูลูซ  | 0–5 |  ลิเวอร์พูล | 0–1 | 0–4  |
| ไบฟีกา  | 3–1 |  โคเปนเฮเกน | 2–1 | 1–0  |
| ลาซีโอ  | 4–2 |  ดินาโมบูคูเรสตี | 1–1 | 3–1  |
| สปาร์ตาปราก  | 0–5 |  อาร์เซนอล | 0–2 | 0–3  |
| ซือริช  | 1–3 |  เบชิกทัช | 1–1 | 0–2  |
| เซบิยา  | 6–1 |  อาเอกเอเธนส์ | 2–0 | 4–1 |
รอบแบ่งกลุ่ม

บทความหลัก: ยูฟ่าแชมเปียนส์ลีก ฤดูกาล 2007–08 รอบแบ่งกลุ่ม
การจับสลากได้จัดขึ้นเมื่อวันพฤหัสบดีที่ 30 สิงหาคม ค.ศ. 2007 ที่ กริมัลดี ฟอรัม ใน ราชรัฐโมนาโก. การจับสลากเป็นเจ้าภาพโดย เปโดร ปินโต และดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดจะลงเล่นระหว่างวันที่ 18 กันยายน และ 12 ธันวาคม ค.ศ. 2007.
รอบแพ้คัดออก

บทความหลัก: ยูฟ่าแชมเปียนส์ลีก ฤดูกาล 2007–08 รอบแพ้คัดออก
รอบแพ้คัดออก > รอบแพ้คัดออกรอบแรก

แต่ละนัดในนัดแรกจะลงเล่นในวันที่ 19 กุมภาพันธ์ และ 20 กุมภาพันธ์, ในขณะที่นัดที่สองจะลงเล่นในวันที่ 4 มีนาคม และ 5 มีนาคม ค.ศ. 2008. เนื่องมาจาก สนามกีฬาใช้พร้อมกัน กับ มิลาน, เลกที่สองของเกม อินแตร์นาซีโอนาเล ในนัดที่พบกับ ลิเวอร์พูล ได้จัดขึ้นเมื่อวันที่ 11 มีนาคม.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| เซลติก  | 2–4 |  บาร์เซโลนา | 2–3 | 0–1  |
| ลียง  | 1–2 |  แมนเชสเตอร์ยูไนเต็ด | 1–1 | 0–1  |
| ชัลเคอ 04  | 1–1 (4–1 ล) |  โปร์ตู | 1–0 | 0–1  (ต่อเวลา)  |
| ลิเวอร์พูล  | 3–0 |  อินแตร์นาซีโอนาเล | 2–0 | 1–0  |
| โรมา  | 4–2 |  เรอัลมาดริด | 2–1 | 2–1  |
| อาร์เซนอล  | 2–0 |  มิลาน | 0–0 | 2–0  |
| โอลิมเบียโกส  | 0–3 |  เชลซี | 0–0 | 0–3  |
| เฟแนร์บาห์แช  | 5–5  (3–2 ล) |  เซบิยา | 3–2 | 2–3  (ต่อเวลา) |
รอบแพ้คัดออก > รอบก่อนรองชนะเลิศ

นัดแรกจะลงเล่นในวันที่ 1 เมษายน และ 2 เมษายน, ในขณะที่นัดที่สองจะลงเล่นในวันที่ 8 เมษายน และ 9 เมษายน ค.ศ. 2008
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| อาร์เซนอล  | 3–5 |  ลิเวอร์พูล | 1–1 | 2–4  |
| โรมา  | 0–3 |  แมนเชสเตอร์ยูไนเต็ด | 0–2 | 0–1  |
| ชัลเคอ 04  | 0–2 |  บาร์เซโลนา | 0–1 | 0–1  |
| เฟแนร์บาห์แช  | 2–3 |  เชลซี | 2–1 | 0–2 |
รอบแพ้คัดออก > รอบรองชนะเลิศ

นัดแรกจะลงเล่นในวันที่ 22 เมษายน และ 23 เมษายน, ในขณะที่นัดที่สองจะลงเล่นในวันที่ 29 เมษายน และ 30 เมษายน ค.ศ. 2008
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| ลิเวอร์พูล  | 3–4 |  เชลซี | 1–1 | 2–3  (ต่อเวลา)  |
| บาร์เซโลนา  | 0–1 |  แมนเชสเตอร์ยูไนเต็ด | 0–0 | 0–1 |
รอบแพ้คัดออก > รอบชิงชนะเลิศ

บทความหลัก: ยูฟ่าแชมเปียนส์ลีก นัดชิงชนะเลิศ 2008
21 พฤษภาคม พ.ศ. 2551
22:45 MSD
| แมนเชสเตอร์ยูไนเต็ด  | 1–1 (ต่อเวลาพิเศษ) |  เชลชี |
| --- | --- | --- |
| โรนัลโด  26' | รายงาน แมตช์เซ็นเตอร์ | แลมพาร์ด  45' |
ลูกโทษ
| เตเบซ  แคร์ริก  โรนัลโด  ฮาร์กรีฟส์  นานี  อังเดร์ซง  กิกส์  | 6–5 |  บัลลัค  เบลเลตติ  แลมพาร์ด  อ. โคล  เทร์รี  กาลู  อาแนลกา |
ผู้ชม: 67,310 คน
ผู้ตัดสิน: ลูโบส มิเชล (สโลวาเกีย)
สถิติ

สถิติรวมตั้งแต่รอบคัดเลือก.
จิตอาสาพระราชทาน

| จิตอาสาพระราชทาน> ข้อมูลทั่วไป |
| --- | --- |
ก่อตั้ง: พ.ศ. 2560
หน่วยงาน
ประเภท: 3 กลุ่ม   • จิตอาสาพัฒนา  • จิตอาสาภัยพิบัติ  • จิตอาสาเฉพาะกิจ 
โครงสร้าง: 3 โครงสร้าง   • ฝ่ายอำนวยการจิตอาสาพระราชทาน  • โรงเรียนจิตอาสาพระราชทาน  • กองกำลังจิตอาสาพระราชทาน 
ผู้บังคับบัญชา
ผู้อำนวยการ: พลเรือเอก คณีพล สงเจริญ
จิตอาสาพระราชทาน หรือเดิมรู้จักกันในนามว่า จิตอาสาพระราชทาน 904 วปร. เป็นโครงการในพระราชดำริของพระบาทสมเด็จพระวชิรเกล้าเจ้าอยู่หัว โครงการก่อตั้งขึ้นเมื่อปี พ.ศ. 2560 เพื่อให้ประชาชนมีความสมัครสมานสามัคคี และแสดงความสำนึกในพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยโครงการมีศูนย์อำนวยการใหญ่บริเวณที่ตั้งเดิมของสวนสัตว์ดุสิต
ในระยะเริ่มแรก ทรงมีพระราชปณิธานให้บำเพ็ญประโยชน์พื้นที่ชุมชนรอบพระราชวังดุสิต ซึ่งมีหน่วยราชการในพระองค์และประชาชนเป็นจิตอาสา โดยมีคำขวัญว่า "เราทำความ ดี ด้วยหัวใจ" ต่อมา มีการรับสมัครจิตอาสาพระราชทานในช่วงพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อปฏิบัติงานอำนวยความสะดวก 8 ประเภท ได้แก่ งานดอกไม้จันทน์, งานประชาสัมพันธ์, งานโยธา, งานขนส่งเพื่อความปลอดภัยของประชาชน, งานบริการประชาชน, งานแพทย์, งานรักษาความปลอดภัย, และงานจราจร จิตอาสาพระราชทานมีบทบาทในหลายเหตุการณ์สำคัญ อย่างปฏิบัติการค้นหาและกู้ภัยถ้ำหลวง โดยทรงพระกรุณาโปรดเกล้าฯ จัดโรงครัวพระราชทาน โดยมีประชาชนจิตอาสาร่วมช่วยเหลือ  และการระบาดทั่วของโควิด-19 ในประเทศไทย จิตอาสาพระราชทานได้มอบสิ่งของและเวชภัณฑ์ในแต่ละพื้นที่
จิตอาสาพระราชทานตามพระบรมราโชบายมี 3 ประเภท ได้แก่ จิตอาสาพัฒนา, จิตอาสาภัยพิบัติ, และจิตอาสาเฉพาะกิจ เพื่อเป็นการพัฒนาท้องถิ่นของแต่ละชุมชนให้มีคุณภาพชีวิต เป็นการเฝ้า ตรวจ เตือน หรือเตรียมการรองรับภัยพิบัติ และปฏิบัติในงานพระราชพิธี หรือการรับเสด็จในวโรกาสสำคัญ ในเดือนพฤศจิกายน พ.ศ. 2565 มีจิตอาสาพระราชทานราว 6.9 ล้านคน
ประเภทของจิตอาสา

จิตอาสาพระราชทานตามพระบรมราโชบายของพระบาทสมเด็จพระเจ้าอยู่หัวแบ่งออกเป็น 3 ประเภทได้แก่
จิตอาสาพัฒนา เป็นจิตอาสาที่ทำหน้าที่พัฒนาท้องถิ่นของแต่ละชุมชนให้มีคุณภาพชีวิตและความเป็นอยู่ที่ดีขึ้นไม่ว่าจะเป็นกิจกรรมบำเพ็ญสาธารณประโยชน์ การอนุรักษ์ธรรมชาติและสิ่งแวดล้อม การอำนวยความสะดวกและความปลอดภัยในการดำรงชีวิตประจำวัน การประกอบอาชีพ รวมทั้งการสาธารณสุข ฯลฯ แบ่งเป็น 8 กลุ่มงานดังนี้
จิตอาสาพัฒนาชุมชนเข้มแข็งประชามีสุข เป็นกลุ่มจิตอาสาที่เข้าร่วมกิจกรรมสาธารณประโยชน์อาทิ การขุดลอกคูคลอง การดูแลรักษาความสะอาดเรียบร้อยของศาสนสถานหรือสถานที่สาธารณะ การจัดเก็บผักตบชวา การปลูกต้นไม้ รวมทั้งการพัฒนาโครงการต่าง ๆ
จิตอาสางานประดิษฐ์และเผยแพร่งานศิลปาชีพ เป็นกลุ่มจิตอาสาที่ทำหน้าที่ถ่ายทอดความรู้ทางด้านศิลปหัตถกรรมพื้นบ้าน/ภูมิปัญญาท้องถิ่น ให้ประชาชนนำความรู้ที่ได้รับไปพัฒนาให้เป็นประโยชน์ต่อไป
จิตอาสาฝ่ายกิจกรรมการแสดงและนิทรรศการ เป็นกลุ่มจิตอาสาที่ปฏิบัติงานสนับสนุนในการจัดงานหรือกิจกรรมการแสดงและมีนิทรรศการ เฉลิมพระเกียรติ เพื่อเผยแพร่พระราชกรณียกิจและเผยแพร่กิจกรรมจิตอาสาฯ  กิจกรรมการแสดงดนตรีบริเวณลานพระราชวังดุสิต การจัดงานอุ่นไอรักคลายความหนาว งานเถลิงสุขสุขสุขสันต์มหาสงกรานต์ตำนานไทย เป็นต้น
จิตอาสาฝ่ายแพทย์และสาธารณสุข เป็นกลุ่มจิตอาสาที่ปฏิบัติงานสนับสนุนได้ช่วยอำนวยความสะดวกแก่แพทย์ พยาบาล รวมถึงช่วยอำนวยความสะดวกด้านการปฐมพยาบาลเบื้องต้น ตลอดจนส่งเสริมให้ประชาชนมีความรู้ความเข้าใจในการดูแลสุขภาพ
จิตอาสาฝ่ายทะเบียนและข้อมูล เป็นกลุ่มจิตอาสาที่ให้คำแนะนำและอำนวยความสะดวกประชาชนที่มาลงทะเบียนจิตอาสาฯ
จิตอาสาฝ่ายส่งกำลังบำรุงและสนับสนุน เป็นกลุ่มจิตอาสาที่สนับสนุน อำนวยความสะดวก ดูแลความเรียบร้อย จัดหาหรือบริการอาหาร น้ำดื่ม ให้กับประชาชนที่เข้าร่วมกิจกรรม/จิตอาสาที่เข้าร่วมปฏิบัติงาน
จิตอาสาฝ่ายประชาสัมพันธ์ เป็นกลุ่มจิตอาสาที่ช่วยงานประชาสัมพันธ์และให้บริการข้อมูลการจัดกิจกรรมจิตอาสาฯรวมถึงช่วยดูแลต้อนรับประชาชนที่เข้ามาร่วมกิจกรรม
จิตอาสาฝ่ายรักษาความปลอดภัยและจราจร เป็นกลุ่มจิตอาสาที่สนับสนุนและช่วยอำนวยความสะดวกในการสัญจรของประชาชน การแนะนำเส้นทางการแจ้งอุบัติเหตุการจราจรให้เจ้าพนักงานทราบ
จิตอาสาภัยพิบัติ ได้แก่กิจกรรมจิตอาสาพระราชทานที่มีวัตถุประสงค์เพื่อเฝ้า ตรวจ เตือน และเตรียมการรองรับภัยพิบัติทั้งที่เกิดจากธรรมชาติ และเกิดจากสาเหตุอื่นๆ ที่ส่งผลกระทบต่อประชาชนในพื้นที่โดยรวมและการเข้าช่วยเหลือบรรเทาความเดือดร้อนของประชาชนจากภัยพิบัติดังกล่าว เช่น อุทกภัย วาตภัย อัคคีภัย เป็นต้น
จิตอาสาเฉพาะกิจ ได้แก่กิจกรรมจิตอาสาพระราชทานที่มีวัตถุประสงค์ให้ปฏิบัติในงานพระราชพิธี หรือการรับเสด็จ ในโอกาสต่างๆ เป็นการใช้กำลังพลจิตอาสาร่วมปฏิบัติกับส่วนราชการที่เกี่ยวข้องในการช่วยเหลืออำนวยความสะดวกแก่ประชาชนที่มาร่วมงานรวมทั้งการเตรียมการ การเตรียมสถานที่และการฟื้นฟูสถานที่ภายหลังการปฏิบัติในพระราชพิธี และการเสด็จฯ นั้นๆ ให้เป็นไปด้วยความเรียบร้อย
ผู้บริหาร > ผู้อำนวยการศูนย์อำนวยการใหญ่จิตอาสาพระราชทาน

| 0 | 1 | 2 | 3 | 4 |
| --- | --- | --- | --- | --- |
รายนามผู้อำนวยการศูนย์อำนวยการใหญ่จิตอาสาพระราชทาน
| ลำดับ | นาม | วาระการดำรงตำแหน่ง | หมายเหตุ |  |
| 1 | พลเรือเอก ปวิตร รุจิเทศ | พ.ศ. ? – พ.ศ. 2566 |  |  |
| 2 | พลเรือเอก คณีพล สงเจริญ | พ.ศ. 2566 – ปัจจุบัน |  |  |
ข้อวิจารณ์

จิตอาสาพระราชทานถูกวิพากษ์วิจารณ์ว่ามีลักษณะเหมือนกับกองเสือป่าในรัชสมัยของพระบาทสมเด็จพระมงกุฎเกล้าเจ้าอยู่หัวและลูกเสือชาวบ้าน ในส่วนของบุคลากร มีกรณีเรื่องอื้อฉาวของจิตอาสาพระราชทานอย่างประสิทธิ์ เจียวก๊ก ในเรื่องของฉ้อโกงประชาชน และธิติสรรค์ อุทธนผล ในเรื่องร่วมกันฆ่าผู้อื่นโดยทรมาน ในเวลาต่อมา ศูนย์อำนวยการใหญ่จิตอาสาพระราชทาน ได้มีคำสั่งให้ทั้งสองพ้นสภาพจิตอาสาพระราชทาน
คลังภาพ

จิตอาสาเฉพาะกิจในช่วงพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
โรงครัวพระราชทานในช่วงพระราชพิธีบรมราชาภิเษก พ.ศ. 2562
จิตอาสาพระราชทานในช่วงพระราชพิธีบรมราชาภิเษก พ.ศ. 2562
แหล่งข้อมูลอื่น

จิตอาสา “เราทำความ ดี ด้วยหัวใจ”[ลิงก์เสีย] เว็บไซต์หน่วยราชการในพระองค์
ศาสนามิถรา

ภาพแบบปูนเปียกในศาสนสถานแห่งหนึ่งในเมืองมารีโน ประเทศอิตาลี เป็นภาพมีทรัสต่อสู้กับวัว
ศาสนามิถรา (อังกฤษ: Mithraism) เป็นศาสนาหรือความเชื่อลึกลับรูปแบบหนึ่งของชาวโรมัน เชื่อว่ามีพระเจ้าเพียงองค์เดียวคือมิทรัส (Mithras) ซึ่งได้รับอิทธิพลจากเทพมิถรา (Mithra) ซึ่งเป็นเพียงเทพเจ้าองค์หนึ่งในศาสนาโซโรอัสเตอร์ของชาวเปอร์เซียโดยรับผ่านชาวกรีก แต่เมื่อมาสู่ดินแดนยุโรป มิถราได้กลายเป็นเทพที่โดดเด่นและได้รับการนับถือเป็นการจำเพาะ แสดงให้เห็นถึงความสัมพันธ์ระหว่างเปอร์เซียและกรีก-โรมัน ศาสนามิถราเป็นที่นิยมในหมู่ทหารโรมันช่วงคริสต์ศตวรรษที่ 1 ถึงคริสต์ศตวรรษที่ 4
ผู้ที่เพิ่งเข้ารับศาสนามิถราจะต้องผ่านพิธีกรรมซับซ้อนเจ็ดขั้นตอนและมีพิธีกรรมรับประทานอาหารร่วมกัน ผู้รับเชื่อใหม่จะเรียกตนเองว่า ซินเดซีออย (syndexioi) แปลว่า "รวมกันด้วยการจับมือ" พวกเขาจะพบปะกันในศาสนสถานที่อยู่ในใต้ดินเรียกว่า มิเทรียเอีย (mithraea) ปัจจุบันศาสนสถานเหล่านี้ยังหลงเหลืออยู่หลายแห่ง คาดว่าศูนย์กลางทางศาสนาตั้งอยู่ในโรม ศาสนามิถราแพร่หลายมากทางฝั่งตะวันตกของจักรวรรดิ ใต้สุดที่โรมันแอฟริกาและนูมีเดีย ตะวันตกสุดที่โรมันบริเตน และตะวันออกสุดที่โรมันซีเรีย
ศาสนามิถราถือเป็นศาสนาคู่แข่งกับศาสนาคริสต์ในยุคต้น ทว่าคริสต์ศตวรรษที่ 4 ผู้ที่นับถือศาสนามิถราเผชิญกับการประหารโดยคริสต์ศาสนิกชน ที่สุดศาสนามิถราก็ถูกปราบปรามและถูกกำจัดออกไปจากจักรวรรดิในช่วงท้ายของศตวรรษดังกล่าว
ศาสนาพื้นบ้านเชียง

หยินกุยเฉินเมี่ยว (วิหารเต่าเงิน, Silver Turtle Temple, 銀龜神廟 Yínguīshénmiào) ศูนย์กลางที่สำคัญของศาสนาพื้นถิ่นเชียง สร้างถวายในปี 2013–2014 ตั้งอยู่ในอำเภอเม่า จังหวัดปกครองตนเองอาป้า มณฑลเสฉวน
ศาสนาพื้นบ้านเชียง (อังกฤษ: Qiang folk religion) เป็นศาสนาพื้นถิ่นของชาวเชียงส่วนใหญ่ ชาวเชียงเป็นกลุ่มชาติพันธุ์ของเสฉวนในประเทศจีน ซึ่งมีความเกี่ยวพันใกล้ชิดกับชาวจีนฮั่นและชาวทิเบต ศาสนาพื้นบ้านเชียงมีลักษณะเป็นพหุเทวนิยม ประกอบด้วยการเคารพบูชาเทพเจ้าจำนวนมากที่เกี่ยวกับธรรมชาติและกิจกรรมของมนุษย์ ซึ่งรวมถึงเทพเจ้าที่เชื่อว่าเป็นบรรพชนต้นตระกูล ในคติเชียง มีการบูชาหินสีขาวซึ่งเชื่อว่าเต็มเปี่ยมด้วยพลังของเทพเจ้าเมื่อนำไปประกอบพิธี นอกจากนี้ยังมีความเชื่อที่คล้ายกันกับศาสนาพื้นบ้านของชาวจีนอื่น ๆ รวมถึงเทพเจ้า Mubyasei ("เจ้าสวรรค์") ซึ่งสัมพันธ์กับแนวคิดของ เทียน ในศาสนาพื้นบ้านจีน และที่ซึ่งชาวเชียงระบุว่าตรงกันกับเง็กเซียนฮ่องเต้ในคติเต๋า
พิธีกรรมทางศาสนาของเชียงนั้นอยู่ภายใต้การกำกับของนักบวชซึ่งเรียกว่า ตวงกง (duāngōng) ซึ่งเป็นชามานที่ได้รับตำแหน่งนี้ผ่านการฝึกกับอาจารย์เป็นเวลาหลายปี ตวงกงถือว่าเป็นผู้กำกับตัดสินเทววิทยาเชียง รวมถึงเป็นผู้จัดพิธีการเปลี่ยนผ่านวัยสำหรับชายที่เข้าสู่วัย 18 ปี พิธีนี้มีชื่อว่า "พิธีนั่งบนยอดเขา" และประกอบด้วยการที่เด็กชายและครอบครัวเดินทางขึ้นไปบนยอดเขาเพื่อบูชายัญแกะหรือวัว และปลูกต้นสนสามต้น
เทศกาลเฉลิมฉลองที่สำคัญสองเทศกาลคือปีใหม่เชียง ซึ่งตรงกับวันที่ 24 ของเดือนหกตามปฏิทินจันทรคติ หรือที่ในปัจจุบันกำหนดตายตัวเป็นวันที่ 1 ตุลาคม ตามปฏิทินเกรกอเรียนอีกเทศกาลคือเทศกาลบูชายัญภูเขา จัดขึ้นในระหว่างเดือนที่สองถึงหกของปฏิทินจันทรคติ สองเทศกาลนี้เป็นการบูชาแด่เทพเจ้าแห่งสวรรค์และเทพเจ้าแห่งภูเขาตามลำดับ
ดูเพิ่ม

ศาสนาพื้นบ้านจีน
ลัทธิชามานจีน
ลัทธิตงไป
ลัทธิชามานมอลโกเลีย
ศาสนาพื้นบ้านทิเบต ("บอน")
ศาลรัฐธรรมนูญ

ศาลรัฐธรรมนูญ (อังกฤษ: constitutional court) เป็นศาลสูงที่มีอำนาจพิจารณาพิพากษาเกี่ยวกับกฎหมายรัฐธรรมนูญ โดยมีอำนาจหลักที่จะวินิจฉัยว่า กฎหมายใดมีปัญหาเรื่องความชอบด้วยรัฐธรรมนูญหรือไม่ เช่น ขัดกับสิทธิและเสรีภาพตามที่รัฐธรรมนูญรับรองไว้หรือไม่
ในหลาย ๆ ประเทศ ไม่จัดตั้งศาลรัฐธรรมนูญเป็นเอกเทศ และศาลยุติธรรมตามธรรมดาจะรับคดีดังกล่าวเอง นอกจากนี้ ในหลาย ๆ ประเทศก็ไม่เรียกองค์กรนี้ว่า "ศาลรัฐธรรมนูญ" และบางประเทศก็เรียกศาลยุติธรรมว่า ศาลรัฐธรรมนูญ เช่น ศาลสูงสุดแห่งสหรัฐอเมริกาได้ชื่อว่าเป็น "ศาลรัฐธรรมนูญที่เก่าแก่ที่สุดในโลก" เพราะเป็นศาลแรกในโลกที่วินิจฉัยความชอบด้วยรัฐธรรมนูญของกฎหมายต่าง ๆ (คดีระหว่างมาร์บิวรีกับเมดิสัน) แม้ว่าในประเทศสหรัฐอเมริกาจะไม่จัดตั้งศาลรัฐธรรมนูญเป็นการเฉพาะก็ตาม ส่วนประเทศที่สถาปนาศาลรัฐธรรมนูญอย่างเอกเทศเป็นแห่งแรกของโลกนั้น คือ ประเทศออสเตรีย ซึ่งดำเนินการใน ค.ศ. 1920 แม้ว่าจะถูกเลื่อนไปในราว ๆ ค.ศ. 1934 ถึง 1945 ตามรัฐธรรมนูญที่จัดตั้งศาลนั้น อนึ่ง ก่อนหน้านี้ มีเพียงสหรัฐอเมริกาและออสเตรเลียเท่านั้นที่รับเอาทฤษฎีการทบทวนโดยฝ่ายตุลาการมาใช้ในศาลสูงสุดของประเทศตน
รายชื่อ

ต่อไปนี้เป็นรายชื่อศาลรัฐธรรมนูญที่จัดตั้งขึ้นเป็นเอกเทศ
กรีซ
เกาหลีใต้
คองโก, สาธารณรัฐประชาธิปไตย
คอซอวอ
คีร์กีซสถาน
โครเอเชีย
โคลอมเบีย
จอร์เจีย
จีน, สาธารณรัฐ
เช็ก, สาธารณรัฐ
เชโกสโลวาเกีย
เซอร์เบีย
ตุรกี
ไทย
บอสเนียและเฮอร์เซโกวีนา
บัลแกเรีย
เบลารุส
เบลเยียม
เปรู
โปรตุเกส
โปแลนด์
ฝรั่งเศส
มอลโดวา
มองโกเลีย
ยูเครน
เยอรมนี
รัสเซีย
โรมาเนีย
ลัตเวีย
ลิทัวเนีย
สเปน
สโลวาเกีย
สโลวีเนีย
ออสเตรีย
อิตาลี
อินโดนีเซีย
อิหร่าน
อียิปต์
อาร์มีเนีย
เอกวาดอร์
แอลเบเนีย
ฮังการี
ระเบียงภาพ

อาคารศาลรัฐธรรมนูญคอซอวอ ณ กรุงพริสตีนา (Pristina)
อาคารศาลรัฐธรรมนูญโครเอเชีย ณ กรุงซาเกร็บ (Zagreb)
ห้องประชุมใหญ่ของศาลรัฐธรรมนูญเช็ก ณ เมืองเบอร์โน (Brno)
ที่ทำการคณะตุลาการรัฐธรรมนูญโปแลนด์ ณ กรุงวอร์ซอ (Warszawa)
ห้องประชุมปรึกษาคดีของคณะตุลาการรัฐธรรมนูญฝรั่งเศส ณ กรุงปารีส (Paris)
อาคารศาลรัฐธรรมนูญยูเครน ณ กรุงเคียฟ (Kiev)
อาคารศาลรัฐธรรมนูญกลางแห่งเยอรมนี ณ เมืองคาร์ลสรูอา (Karlsruhe)
อาคารศาลรัฐธรรมนูญรัสเซีย ณ เมืองเซนต์ปีเตอร์สเบิร์ก (Saint Petersburg)
อาคารศาลรัฐธรรมนูญลิทัวเนีย ณ กรุงวิลนีอุส (Vilnius)
อาคารศาลรัฐธรรมนูญสเปน ณ กรุงมาดริด (Madrid)
อาคารศาลรัฐธรรมนูญสโลวาเกีย ณ เมืองคอซีเชอ (Košice)
ศาลรัฐธรรมนูญออสเตรีย ศาลรัฐธรรมนูญที่เก่าแก่ที่สุดในโลก ตั้งอยู่ ณ กรุงเวียนนา (Vienna) จน ค.ศ. 2012
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศาล